stanford-oval/wikipedia huggingface dataset:
Valeri Tsilent

| Mitalit> Maa:   Valko-Venäjä.Miesten paini. Olympialaiset  | Mitalit> Maa:   Valko-Venäjä.Miesten paini. Olympialaiset  | Mitalit> Maa:   Valko-Venäjä.Miesten paini. Olympialaiset  | Maa:   Valko-Venäjä> Miesten paini. |
| --- | --- | --- | --- |
|  Pronssia | Atlanta 1996 | kreikkalais-roomalainen paini 82kg |  |
Valeri Antonovich Tsilent  (ven. Валерий Антонович Циленьть, 22. syyskuuta 1969 Lida Valko-Venäjä) on valkovenäläinen kreikkalais-roomalaisen tyylin painija ja olympiamitalisti. Seurasaolla Tsilent edustaa University Sports Clubia. Hän on edustanut maataan olympiatasolla kaksi kertaa. Atlantassa 1996 hän voitti kreikkalais-roomalaisen painin 82 kilon sarjassa ja Sydneyssä 2000 hän oli painoluokkaa alemmassa sarjassa neljäs.
Valeria

Valeria voi viitata seuraaviin:
Valeria, naisen etunimi
Valeria eli Valeria suburbicaria, Rooman valtakunnan provinssi Italiassa nyk. Latiumin alueen koillisosassa
Valeria, Rooman valtakunnan provinssi Pannoniassa
Valeria Byzacena eli Byzacena, Rooman valtakunnan provinssi nykyisessä Tunisiassa
Valeria, Arpan studioalbumi vuodelta 2023.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valeria”, voi hakea sivunnimihaulla, laajalla sivunnimihaulla tai tekstihaulla.
Led Zeppelin United Kingdom Tour 1968

United Kingdom Tour 1968 on Led Zeppelin-yhtyeen ensimmäinen konserttikiertue Yhdistyneessä kuningaskunnassa. Joitakin näistä esityksistä tehtiin nimellä "New Yardbirds".
Kiertueesta ei ole tarkkaa settilistaa olemassa.
Kiertuepäivät

| Päivä | Kaupunki | Maa | Tapahtumapaikka |
| --- | --- | --- | --- |

| 4. lokakuuta 1968 | Newcastle upon Tyne | Englanti | Mayfair Ballroom |
| 15. lokakuuta 1968 | Surrey | Englanti | University of Surrey |
| 17. lokakuuta 1968 | Wolverhampton | Englanti | Lafayette Club |
| 18. lokakuuta 1968 | Lontoo | Englanti | Marquee Club |
| 19. lokakuuta 1968 | Liverpool | Englanti | Liverpoolin yliopisto |
| 25. lokakuuta 1968 | Guildford | Englanti | University of Surrey |
| 26. lokakuuta 1968 | Ewell | Englanti | Ewell Technical College |
| 9. marraskuuta 1968 | Lontoo | Englanti | Roundhouse |
| 16. marraskuuta 1968 | Manchester | Englanti | College of Technology |
| 23. marraskuuta 1968 | Sheffield | Englanti | Sheffieldin yliopisto |
| 29. marraskuuta 1968 | Richmond | Englanti | Crawdaddy Club |
| 10. joulukuuta 1968 | Lontoo | Englanti | Marquee Club |
| 13. joulukuuta 1968 | Canterbury | Englanti | Bridge Place Country Club |
| 16. joulukuuta 1968 | Bath | Englanti | Bath Pavilion |
| 19. joulukuuta 1968 | Exeter | Englanti | Civic Hall |
| 20. joulukuuta 1968 | Lontoo | Englanti | Wood Green Fishmongers Hall |
Vesaniemi

Vesaniemi on Kangasalan osa-alue. Siellä sijaitsee Ukki-järvi ja osa Vesijärvestä.
Kimalaisorho

| Kimalaisorho |
| --- | --- |

Uhanalaisuusluokitus
 Elinvoimainen  
Suomessa::  Erittäin uhanalainen
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Orhot Ophrys
Laji::  insectifera
Kaksiosainen nimi
 Ophrys insectifera  L. 
Katso myös
   Kimalaisorho Wikispeciesissä   Kimalaisorho Commonsissa 
Infobox OKNimi-testi OKIUCN-testi OK: 
Kimalaisorho (Ophrys insectifera) on Euroopassa tavattava kämmekkälaji, joka tunnetaan parhaiten erikoisesta pölytystavastaan. Se on Suomessa rauhoitettu ja luokiteltu erittäin uhanalaiseksi, mutta maailmanlaajuisesti se on elinvoimainen. Kimalaisorho on suuren orhojen (Ophrys) suvun ainoa laji Suomessa.
Ulkonäkö ja koko

Kimalaisorhon lehdet ovat sen tyvellä tai varren alaosassa. Maan alla kasvilla on kaksi pyöreää versojuurimukulaa. Varsi on 15–30 cm korkea. Kimalaisorhon varressa on 3–14 pientä, kukalle laskeutunutta pistiäistä muistuttavaa kukkaa. Yksittäisen kukan huuli on tummanruskea, neliliuskainen, hieman hyönteisen ruumista ja siipiä muistuttava. Siinä on myös sinistä "peilimäistä" kuviointia. Huulen yläpuolella olevat lankamaiset kehälehdet ovat kapeat ja tumman ruskeat, kuin tuntosarvet. Muut kehälehdet ovat kokonaan vihreitä. Kukinta-aika on kesä-heinäkuussa.
Kimalaisorhon kukat houkuttelevat ulkomuodollaan ja feromonimaisella tuoksullaan velhopistiäisiin eli velhohukkiin (Argogorytes) kuuluvien  pistevelhohukan (Argogorytes mystaceus) ja silovelhohukan (Argogorytes fargeii) mustakeltaisia koiraita parittelemaan kukan kanssa. Kimalaisorhon kukinta alkaa pistiäiskoiraiden kuoriuduttua ja ennen pistiäisnaaraiden kuoriutumista. Tämä "valeparittelu" voi sitten seuraavassa kukassa tapahtuessaan johtaa kukan pölytykseen.
Levinneisyys

Orhot (Ophrys) ovat levinneet laajalti Euroopassa ja Välimeren ympäristössä. Monista muista lajeista poiketen kimalaisorho karttaa kuumimpia Välimeren alueita, ja se on myös pohjoisimpana kasvava orholaji.
Kimalaisorhon päälevinneisyysalue on Keski- ja Länsi-Euroopassa Britteinsaarilta ja Ranskasta Saksaan ja Kroatiaan ulottuvalla alueella. Tämän alueen ulkopuolella kimalaisorhoa tavataan muun muassa Espanjassa, Romaniassa, Baltiassa, Venäjällä ja Fennoskandiassa. Norjan rannikolla lajia tavataan peräti napapiirin pohjoispuolella. Itämerellä laji kasvaa etenkin suurilla saarilla, kuten Gotlannissa, Öölannissa ja Hiidenmaalla. Suomessa kimalaisorhoa tavataan alkuperäisenä tai muinaistulokkaana pariltakymmeneltä paikalta Ahvenanmaalta. Varsinais-Suomessa Paraisten kalkkialueelta tunnetaan yksi elinvoimainen tulokasesiintymä.
Elinympäristö

Kimalaisorho on kalkinvaatija. Lajille tyypillisiä kasvupaikkoja ovat kosteat niityt ja metsät, lettosuot ja joskus kuivemmat, runsaskalkkiset paikat. Tällaisesta esiintymispaikasta esimerkki on Parainen, jossa laji kasvaa tuoreella mäntykankaalla. Kimalaisorhon esiintyminen on oikullista ja kasvi saattaa piileskellä sienijuurensa turvin maan alla vuosikausia. Lajia uhkaavat elinympäristöjen umpeenkasvu ja tuhoutuminen sekä keräily.
Aiheesta muualla

Laji.fi: Kimalaisorho (Ophrys insectifera)
Kasviatlas 2010: Kimalaisorhon levinneisyys Suomessa
Luontoportti: Kimalaisorho (Ophrys insectifera)
Pohjolan kasvien pauloissa: Ophrys insectifera - kimalaisorho
Encyclopedia of Life: Ophrys insectifera (luettu 30.4.2012) (englanniksi)
ITIS: Ophrys insectifera (englanniksi)
United States Department of Agriculture (USDA): Ophrys insectifera (englanniksi)
Pherobase: Floral volatiles of Ophrys insectifera (englanniksi)
Kukkivia kimalaisorhoja.
Kintetsu-rautatiet

| Kintetsu-rautatiet> 近畿日本鉄道.Kintetsu Railway Co., Ltd. |
| --- | --- |

Perustiedot
 Kintetsu-rautateiden linjakartta
Valtio:  Japani
Toiminta-alue:  Kansai, Chūbu
Perustettu:  16. syyskuuta 1910
Rataverkko
Verkoston pituus:  501,1 km
Kotisivu
Kintetsun 50000-sarjan Blue Ribbon -palkinnon voittanut Shimakaze-pikajuna
Kinki Nippon -rautatiet (jap. 近畿日本鉄道株式会社, Kinki Nippon tetsudō kabushikigaisha), lyhyemmin Kintetsu (jap. 近鉄), on japanilainen rautatieyhtiö, joka toimii Kansain eli Kinkin seudulla Keihanshinin metropolialueella sekä Chūbun seudulla Nagoyan ja Isen kaupunkien ympäristöissä. Se luetaan suurten yksityisten rautatieyhtiöiden (ōte-shitetsu) joukkoon ja sillä onkin Japanin yksityisistä rautatieyhtiöistä (JR-konsernia lukuun ottamatta) pisin verkosto, 501,1 kilometriä. Päivittäin yhtiö kuljettaa noin 1,5 miljoonaa matkustajaa (vuonna 2014) ja asemia sillä on käytössään 286 kappaletta. Se on osa Kintetsu Group Holdings -ryhmää, johon kuuluu lukuisia muita yrityksiä muun muassa liikenteen, kiinteistökehityksen ja vähittäiskaupan aloilta.
Yhtiöllä on 7 508 työntekijää (vuonna 2017). Sen pääkonttori sijaitsee Osakan kaupungin Tennōjin suuralueella.
Historia

Kinki Nippon -rautateiden edeltäjä Naran raitiotieosakeyhtiö (jap. 奈良軌道株式会社, Nara kidō kabushikigaisha) perustettiin syyskuussa 1910. Jo seuraavassa kuussa se muutti nimensä Osakan sähköraitiotieksi (jap. 大阪電気軌道株式会社, Ōsaka denkikidō kabushikigaisha). Liikennöinti Naran ja Osakan välillä aloitettiin vuonna 1914 Ikoman tunnelin valmistuttua. Myöhemmin yritys laajensi toiminta-aluettaan lukuisten fuusioiden kautta; vuonna 1941 se fuusioitui Sankyū-rautateihin ja otti nimekseen Kansai kyūkō -rautatiet (jap. 関西急行鉄道株式会社, Kansai kyūkō tetsudō kabushikigaisha) jo aiemmin Sankyū-rautateihin liitetyn yrityksen mukaan. Kansai kyūkō -rautateihin liitettiin seuraavina vuosina vielä useita muita pienempiä rautatieyhtiöitä ja vuonna 1944 Nankai-rautatiet, minkä myötä yritys otti käyttöön nykyisen nimensä. Nankai kuitenkin erotettiin siitä omaksi yrityksekseen toisen maailmansodan päätyttyä vuonna 1947.
Linjat

Kintetsu-rautateiden verkosto palvelee laajaa aluetta Osakan, Kioton, Naran, Aichin ja Mien prefektuureissa. Sen merkittävimmät linjat liittävät toisiinsa Osakan ja Nagoyan, Osakan ja Naran, Kioton ja Naran sekä Nagoyan ja Isen. Osakan itäosia ja Naran prefektuurin pohjoisosia palvelee tiheä rautatieverkko. Läpiajoliikennettä Kintetsu harjoittaa useiden muiden rautatieyhtiöiden linjoille: Kioton metron Karasuma-linjalle, Osakan metron Chūō-linjalle ja Hanshin-rautateiden linjoille.
| Symboli> Leveäraiteiset linjat, Kioton–Naran alue | Linja> Leveäraiteiset linjat, Kioton–Naran alue | Japaniksi> Leveäraiteiset linjat, Kioton–Naran alue | Reitti> Leveäraiteiset linjat, Kioton–Naran alue | Pituus (km)> Leveäraiteiset linjat, Kioton–Naran alue | Leveäraiteiset linjat, Kioton–Naran alue | Leveäraiteiset linjat, Kioton–Naran alue | Leveäraiteiset linjat, Kioton–Naran alue | Leveäraiteiset linjat, Kioton–Naran alue | Leveäraiteiset linjat, Kioton–Naran alue |
| --- | --- | --- | --- | --- | --- | --- | --- | --- | --- |
|  A  | Nanba-linja | 近鉄難波線 | Ōsaka-Uehonmachi–Ōsaka-Nanba | 2,0 |  |  |  |  |  |
|  A  | Nara-linja | 近鉄奈良線 | Fuse–Kintetsu-Nara | 26,7 |  |  |  |  |  |
|  G  | Ikoma-linja | 近鉄生駒線 | Ōji–Ikoma | 12,4 |  |  |  |  |  |
|  C  | Keihanna-linja | 近鉄けいはんな線 | Nagata–Gakken Nara-Tomigaoka | 18,8 |  |  |  |  |  |
|  B  | Kioto-linja | 近鉄京都線 | Kioto–Yamato-Saidaiji | 34,6 |  |  |  |  |  |
|  B  | Kashihara-linja | 近鉄橿原線 | Yamato-Saidaiji–Kashihara-jingū-mae | 23,8 |  |  |  |  |  |
|  H  | Tenri-linja | 近鉄天理線 | Hirahata–Tenri | 4,5 |  |  |  |  |  |
|  I  | Tawaramoto-linja | 近鉄田原本線 | Shin-Ōji–Tawaramoto | 10,1 |  |  |  |  |  |
Leveäraiteiset linjat, Osakan–Nagoyan alue
|  D  | Osaka-linja | 近鉄大阪線 | Ōsaka-Uehonmachi–Ise-Nakagawa | 108,9 |  |  |  |  |  |
|  J  | Shigi-linja | 近鉄信貴線 | Kawachi-Yamamoto–Shigisanguchi | 2,8 |  |  |  |  |  |
|  E  | Nagoya-linja | 近鉄名古屋線 | Ise-Nakagawa–Kintetsu-Nagoya | 78,8 |  |  |  |  |  |
|  K  | Yunoyama-linja | 近鉄湯の山線 | Kintetsu-Yokkaichi–Yunoyama-onsen | 15,4 |  |  |  |  |  |
|  L  | Suzuka-linja | 近鉄鈴鹿線 | Ise-Wakamatsu–Hiratachō | 8,2 |  |  |  |  |  |
|  M  | Yamada-linja | 近鉄山田線 | Ise-Nakagawa–Ujiyamada | 28,3 |  |  |  |  |  |
|  M  | Toba-linja | 近鉄鳥羽線 | Ujiyamada–Toba | 13,2 |  |  |  |  |  |
|  M  | Shima-linja | 近鉄志摩線 | Toba–Kashikojima | 24,5 |  |  |  |  |  |
Kapearaiteiset linjat
|  F  | Minami-Ōsaka-linja | 近鉄南大阪線 | Ōsaka-Abenobashi–Kashihara-jingū-mae | 39,7 |  |  |  |  |  |
|  N  | Dōmyōji-linja | 近鉄道明寺線 | Dōmyōji–Kashiwara | 2,2 |  |  |  |  |  |
|  O  | Nagano-linja | 近鉄長野線 | Furuichi–Kawachinagano | 12,5 |  |  |  |  |  |
|  P  | Gose-linja | 近鉄御所線 | Shakudo–Kintetsu-Gose | 5,2 |  |  |  |  |  |
|  F  | Yoshino-linja | 近鉄吉野線 | Kashihara-jingū-mae–Yoshino | 25,2 |  |  |  |  |  |
Funikulaarit
|  Y  | Ikoman funikulaari | 生駒鋼索線 | Toriimae–Ikoma-sanjō | 2,0 |  |  |  |  |  |
|  Z  | Nishi-Shigin funikulaari | 西信貴鋼索線 | Shigisanguchi–Takayasuyama | 1,3 |  |  |  |  |  |
Aiheesta muualla

Kuvia tai muita tiedostoja aiheesta Kintetsu-rautatiet Wikimedia Commonsissa
Yhtiön internetsivut (japaniksi) (englanniksi) (kiinaksi) (koreaksi)
Legio III Cyrenaica
Aiheesta muualla

Legio III Cyrenaica, Emil Ritterling
Köydenveto kesäolympialaisissa 1900

Vuoden 1900 kesäolympialaisten köydenveto järjestettiin 16. heinäkuuta 1900 Pariisissa. Tämä oli ensimmäinen kerta kun köydenveto oli mukana olympialaisten ohjelmassa. Laji oli ainoastaan miehille. Joukkueita oli kaksi; Ranskan joukkue ja sekajoukkue, jossa oli mukana tanskalaisia ja ruotsalaisia urheilijoita. Yhdysvaltain joukkueen piti myös osallistua, mutta se perui osallistumisensa aikatauluriitojen vuoksi. Voittajajoukkueen piti voittaa kaksi ottelua kolmesta. Sekajoukkue voitti kaksi ensimmäistä ottelua voittaen samalla kultaa köydenvedosta.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  SekajoukkueEdgar Aabye (DEN) August Nilsson (SWE) Eugen Schmidt (DEN) Gustaf Söderström (SWE) Karl Staaf (SWE) Charles Winckler (DEN) |  RanskaRaymond Basset Jean Collas Charles Gondouin Joseph Roffo Émile Sarrade Francisco Henríquez de Zubiría | Ei pronssimitalistia |
Lasse Gjertsen

| Lasse Ib Gjertsen |
| --- | --- |
 Lasse Gjertsen vuonna 2005.
Henkilötiedot
Syntynyt: 19. heinäkuuta 1984 (ikä 40) Larvik, Norja
Ammatti:  animaattori muusikko
Muut tiedot
Lempinimet:  Hyperactive Amateur
Lasse Ib Gjertsen (s. 19. heinäkuuta 1984 Larvik) on norjalainen animaattori, ”www-julkkis”, muusikko ja kuvaaja, joka tunnetaan YouTubessa nimellä lassegg. Hänet tunnetaan parhaiten videoistaan ”Hyperactive” ja ”Amateur”, jotka on tehty ”hyperactive”- eli stop-motion-periaatteella. Hänen tunnetuin videonsa ”Amateur” on katsottu yli 15 miljoonaa kertaa. Hän on myös tehnyt musiikkivideon norjalaiselle popyhtye Katzenjammerille.
Gjertsenin videoita on esitetty muun muassa Cannesissa (tosin ilman Gjertsenin itsensä suostumusta) ja Grimstadin lyhytelokuvafestivaaleilla.
Ohjelmat

Muokkausohjelmat, joita Lasse käyttää animaatioissaan/musiikissaan.
Adobe Photoshop
Adobe Premiere Pro
Adobe After Effects
Debugmode WinMorph
FL Studio
Aiheesta muualla

Lasse Gjertsen YouTubessa
Lasse Gjertsen Myspacessa (englanniksi)
Jonas Hellborg

Jonas Hellborg soittamassa Innsbruckissa vuonna 2011.
Jonas Hellborg (7. kesäkuuta 1958) on ruotsalainen basisti. Hän on soittanut muun muassa seuraavien muusikkojen kanssa: John McLaughlin, Bill Laswell, Shawn Lane, Jens Johansson ja Buckethead.
Hellborg aloitti musiikkiuransa studiomuusikkona 1976. Montreux’n jazzfestivaaleilla Sveitsissä 1980 hän saavutti kuuluisuutta. Vuonna 1981 hän muutti New Yorkiin, perusti oman levy-yhtiön, Day Eight Musicin, joka on nykyään Bardo Records. Hänen varhainen levytyksensä, Elegant Punk, osoitti hänen virtuoosimaiset kykynsä. Levyn yksi puoli sisälsi soolobassonsoittoa ja toinen puoli nauhatonta bassoa ja nauhallista bassoa yhdessä. Nauhallisella bassolla hän soitti sointuja ja sooloja nauhattomalla bassolla soitettujen melodioiden päälle. Myöhemmät albumit, kuten Axis, olivat enemmän rockpainotteisia. Niissä hän toi esiin varhaiset vaikutteensa: Led Zeppelin, Black Sabbath, Jimi Hendrix, Cream ja Johann Sebastian Bach.
Hellborgin kaksikaulainen nauhaton ja nauhallinen Wal-merkkinen basso antaa hänelle monipuoliset musiikilliset mahdollisuudet. Hän on soittanut Mahavishnu Orchestrassa ja myöhemmin akustisesti John McLaughlinin kanssa. Hän äänitti akustisella bassolla muutamia CD-levyjä, joissa oli sekä espanjalaisia että intialaisia vaikutteita. Vuonna 1990 hän äänitti kokeellisen Jonas Hellborg Group -levyn, missä hän itse soittaa kaksikaulaista Wal-bassoaan, Anders Nord 4, 5 ja 10-kielisiä bassokitaroita ja Jamie Salazar digitaalisia MIDI-rumpuja.
Vuodesta 1995 tuli musiikillisesti Hellborgin tuotteliain vuosi. Hän soitti 'Memphis Monster'in, eli kitaristi Shawn Lanen, kanssa ja perusti kokeellisen fuusiojazz-yhtyeen. Alkuvuosina heillä oli mukanaan rumpali Jeff Sipe ja myöhemmin mukaan liittyi intialaiset muusikot V. Selvaganesh ja Umamahesh. Näin he muodostivat omalaatuisen itä–länsi -fuusion, kenties paljolti John McLaughlinin Shakti-yhtyeeltä vaikutteita saaneen kokoonpanon. He julkaisivat useita täysin improvisoituja livelevyjä (Temporal Analogues of Paradise) ja joitakin studioalbumeja (Good People in Time of Evil, Icon). Tämä kokoonpano julkaisi myös live-DVD:n, Parisin. Yhtye lopetti, kun Shawn Lane ei enää halunnut jatkaa.
Myöhemmin Hellborg työskenteli mystisen Bucketheadin kanssa ja julkaisi albumin Octave Of Holy Innocents. Vuonna 2005 hän perusti Jonas Hellborg Trion ruotsalaisen kitaristi Mattias Eklundhin ja rumpali Niclas Campagnolin kanssa. Kokoonpanon ensiesiintminen oli Mumbaissa. Sitä seurasi kiertue Intiassa.
Vaikkei Hellborg koskaan ole noussut suureen kaupalliseen menestykseen, hän on silti yksi fuusion taitavimmista soittajista ja on arvostettu maailmanlaajuisesti musiikkipiireissä.
Diskografia (sisältää vierailut muiden levyillä) > Yhtyejohtajana

Elegant Punk (1984), Day Eight Music
Axis, Day Eight Music
Bass, Day Eight Music
Adfa, Day Eight Music
Jonas Hellborg Group (1990, 'doublebass') Day Eight Music
The Silent Life (acoustic) Day Eight Music
The Word, Axiom
e, Day Eight Music
Ars Moriende, Day Eight Music
Abstract Logic, Day Eight Music
Temporal Analogues of Paradise), Day Eight Music / Bardo
Time is the Enemy, Bardo
Aram of the Two Rivers, Bardo
Zenhouse, Bardo
GOOD PEOPLE in Times of Evil, Bardo
Personae, Bardo
Icon, Bardo
Diskografia (sisältää vierailut muiden levyillä) > Mahavishnu Orchestra

Adventures in Radioland, Relativity
Mahavishnu, Warner Bros.
Diskografia (sisältää vierailut muiden levyillä) > Deadline

Dissident, Day Eight Music
Down by Law, Cell
Diskografia (sisältää vierailut muiden levyillä) > Michael J. Smith

Faces, Day Eight Music
All our steps, Day Eight Music
Diskografia (sisältää vierailut muiden levyillä) > Public Image Ltd

Album, Virgin
Diskografia (sisältää vierailut muiden levyillä) > Trilok Gurtu

Usfret, CMP
Diskografia (sisältää vierailut muiden levyillä) > Ginger Baker

Unseen Rain, Day Eight Music
Middle Passage, Axiom
Diskografia (sisältää vierailut muiden levyillä) > Jens Johansson

Fjäderlösa tvåfotingar, Day Eight Music
Diskografia (sisältää vierailut muiden levyillä) > Reebop

Melodies in a Jungle Man's Head, Day Eight Music
Diskografia (sisältää vierailut muiden levyillä) > Shining Path

No Other World
Aiheesta muualla

Kattava Jonas Helborg -sivusto:  (Arkistoitu – Internet Archive)
Bardo Records (Jonas' label) website:
Lemunkartano

Lemunkartano (ruots. Lemogård) on kylä Salon kaupungin Perniössä. Lemunkartano sijaitsee Perniön itäosissa.
Lemunkartano eli Lemu sijaitsee Hyypiänmäen ympäristössä. Kylän kantatilat ovat sijainneet vierekkäin mäen vieressä olevan Lemunlammen rannalla. Kyläalue rajoittuu Asteljoen ja Lemunsuon väliselle alueelle. Kylän alue on lähinnä tasaista peltomaata, josta kohoaa muutamia metsäisiä kalliomäkiä. Miltei jokaisen mäen päältä löytyy muinaishautoja. Rantarata kulkee kyläalueen läpi sen lounaisreunalla.
Lemu on 1200-luvun lopulla syntynyt uudisasutuskylä. Kylän yksinäistila oli pitkään säteriratsutila, jota on asuttanut muun muassa Horn-suku. Lemunlampi on todennäköisesti kaivettu kaunistamaan tilan pihapiiriä 1700-luvulla. Lemunkartano ostettiin perintötilaksi 1818. Yksinäistilasta on ensin lohkottu Hilskan tila ja 1930-luvulla kylä oli lohkottu jo kahdeksaan tilaan. Suuri osa jäljellä olleesta kantatilasta lohkottiin siirtoväelle sotien jälkeen. Kantatila oli päätynyt testamenttina Perniön kunnalle jo vuonna 1912 ja toiminut muun muassa orpokotina. Tyhjilleen jäänyt päärakennus paloi 1980-luvulla.
Tapio Soukka

Tapio Soukka (9. helmikuuta 1921 Koivisto – 24. heinäkuuta 2004 Turku) oli suomalainen taidemaalari.
Henkilöhistoria

Soukan vanhemmat olivat Anton Soukka ja Hellä Heino. Hänen ensimmäinen puolisonsa oli Lempi Sirkka Vaari ja toinen Lahja Helena Kuoppamäki. Ensimmäisestä avioliitosta syntyi tytär Sirkka ja toisesta poika Tarmo. Soukka lähti 16-vuotiaana merille vuonna 1937. Hän toimi eri varustamoiden palveluksessa laivojen kierrellessä Amerikan, Afrikan ja Euroopan satamia. Vuonna 1956 hän joutui jäämään maihin sydänsairauden takia, jolloin merimiesaikana alkanut maalausharrastus pääsi etualalle.
Taiteellinen tuotanto

Ensimmäisen kerran Soukan teoksia oli esillä Turussa 1960. Hän osallistui muun muassa Turun Taideyhdistyksen ja Turun Taiteilijaseuran näyttelyihin. Hän oli mukana myös Suomen Taiteilijat ry:n ensimmäisessä näyttelyssä 1968 ja Suomen Kuvataidejärjestöjen Liiton näyttelyissä. Soukka oli Turun Taiteilijaseuran jäsen vuodesta 1964 alkaen ja toimi sen hallituksessa 1966–1967 ja tilintarkastajana 1968–1980. Suomen kuvataiteilijamatrikkelissa hän on ollut vuodesta 1972 alkaen. Soukka oli tuottelias taiteilija 1960–1980 -luvuilla, hänen maalaustensa kokonaismäärä on useita tuhansia. 1960-luvulla hän nimitti tyyliään abstraktiksi surrealismiksi, mutta tyyli vaihteli vuosien varrella ja hän teki esimerkiksi myös laiva- ja merimaalauksia sekä muita esittäviä tauluja.
Aiheesta muualla

Tapio Soukka taiteilijamatrikkelissa
Historiaa ja lisätietoja Tapio Soukasta
Taidekokoelma, jossa on Tapio Soukan tauluja
Lasse Korhonen

| Lasse Korhonen |
| --- | --- |

Henkilötiedot
Syntynyt: 1. huhtikuuta 1984 (ikä 40) Helsinki, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  177 cm
Paino:  86 kg
Seura
Seura:  Herning Blue Fox
Sarja:  AL-Bank Ligaen
Pelaajaura
Pääsarjaura:  2005–
Aik. seurat:  Salamat (Mestis) Lukko (SM-liiga) HIFK (SM-liiga) Tappara (SM-liiga) LeKi (Mestis) SV Ritten (Serie A)   HKm Zvolen (SloEl)
Lasse Korhonen (s. 1. huhtikuuta 1984 Helsinki) on suomalainen jääkiekkoilija.
Korhonen on SaPKon kasvatti, joka pelasi juniorina myös Jokereissa ja Ilveksessä. SM-liigassa hän on pelannut Lukossa, HIFK:ssa ja Tapparassa. Mestiksessä Korhonen on edustanut Salamoita ja LeKiä. Kauden 2010–2011 lopun hän pelasi Italian pääsarjan SV Rittenissä. Seuraavan kahden hän aloitti Slovakian pääsarjan HKm Zvolenissa, mutta siirtyi tammikuussa Tanskan pääsarjan Herning Blue Foxiin, joka etsi puolustajaa loukkaantuneen Tero Konttisen tilalle.
Vesa Wallgren

| Vesa Wallgren> Henkilötiedot |
| --- | --- |
Syntynyt: 4. marraskuuta 1960 (ikä 63) Tampere, Suomi
Ammatti:  Näyttelijä
Aiheesta muualla
IMDb 
Elonet
Vesa Tapani Wallgren (s. 4. marraskuuta 1960 Tampere) on suomalainen näyttelijä.
Suuri yleisö tuntee hänet parhaiten televisiosarjoista Pirunpelto ja Klikkaa mua.
Hän on näytellyt lukuisissa muissakin televisiosarjoissa mm. Yhteinen huone, Täysin työkykyinen, Hiphop Hamlet, Siinä näkijä missä tekijä ja Seitsemäntoista.
Vesa Wallgren on näytellyt myös mm. elokuvissa Lapin kullan kimallus (1999),  Vares - Sukkanauhakäärme (2011), Armoton maa (2017), sekä Matti und Sami und die drei größten Fehler des Universums (2018).
Vesa Wallgrenilla on pitkä ja monivaiheinen ura suomalaisissa teattereissa ensin vakituisilla kiinnityksillä vuosina 1981-1995 ja sitten vapaana taiteilijana vuodesta 1995 lähtien.
Vesa Wallgren on näytellyt mm. Helsingin kaupunginteatterissa, Tampereen Teatterissa, sekä Tampereen Työväen Teatterissa.
Vesa Wallgren pääsi 16‐vuotiaana vuonna 1977 opiskelemaan Tampereen yliopiston näyttelijäntyön laitokselle.
Wallgren opiskeli Tampereen yliopiston näyttelijäntyön laitoksella 1977-1981.
Yksityiselämä

Vesa Wallgren on ollut avoliitossa näyttelijä Sinikka Mokkilan kanssa vuodesta 1983. Heillä on kaksi lasta.
Aiheesta muualla

Vesa Wallgren, Suomen näyttelijäliitto: näyttelijäprofiili (Arkistoitu – Internet Archive)
Vesa Wallgren Internet Movie Databasessa. (englanniksi)
Vesa Wallgren Elonetissä.
Vesannon helluntaiseurakunta

| Vesannon helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1951
Pääkirkko:  Paavonpolku 11 72300 Vesanto
Aiheesta muualla
Sivusto
Infobox OKNimi-testi OK: 
Vesannon helluntaiseurakunta on Vesannolla toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Vesannon keskustassa Paavonpolulla.
Seurakunnan toimintaan kuuluu jumalanpalvelusten ja sanan ja rukouksen iltojen lisäksi lapsi- ja nuorisotyö, teetupatoiminta sekä lähetystyö Avainmedian kautta.